Κιρσοί και ευρυαγγείες δεν είναι έννοιες ταυτόσημες. Να τις ξεχωρίσουμε. Περισσότεροι από 8 στους 10 ανθρώπους έχουν σε κάποιο βαθμό ευρυαγγείες, την πρώτη εκδήλωση αυξημένης φλεβικής πίεσης στα κάτω άκρα, η οποία είναι δείγμα κακού κυκλοφορικού, κατά κύριο λόγο αποτελεί αισθητικό πρόβλημα και σπανίως προκαλεί ενοχλήσεις.
Από την άλλη οι λεγόμενοι φλεβικοί κιρσοί είναι με απλά λόγια παχουλές φλεβίτσες και δημιουργούνται κυρίως στα πόδια, επειδή η ροή του αίματος δεν γίνεται σωστά. Όπως γνωρίζεις το αίμα χρειάζεται να επιστρέψει φυσιολογικά πίσω στην καρδιά μέσω του φλεβικού δικτύου. Όμως οι βαλβίδες που υπάρχουν εκεί ρυθμίζοντας τη συγκεκριμένη διαδικασία μπορεί να δυσλειτουργούν. Ως εκ τούτου το αίμα αντι να επιστρέφει στην καρδιά, 'λιμνάζει' μέσα στις φλέβες και σταδιακά προκαλεί διόγκωση φλεβών.